CELEX: 32015D2310
Language: sl
Date: 2015-12-10 00:00:00
Title: Sklep Sveta (SZVP) 2015/2310 z dne 10. decembra 2015 o spremembi Sklepa 2013/189/SZVP o ustanovitvi Evropske akademije za varnost in obrambo

11.12.2015   
            
            
               SL
            
            
               Uradni list Evropske unije
            
            
               L 326/64
            
         SKLEP SVETA (SZVP) 2015/2310
   z dne 10. decembra 2015
   o spremembi Sklepa 2013/189/SZVP o ustanovitvi Evropske akademije za varnost in obrambo
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 42(4) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 22. aprila 2013 sprejel Sklep 2013/189/SZVP o ustanovitvi Evropske akademije za varnost in obrambo (1).
            
         
               (2)
            
            
               Svet je 22. julija 2014 sprejel Sklep 2014/491/SZVP o spremembi Sklepa Sveta 2013/189/SZVP (2).
            
         
               (3)
            
            
               V Sklepu 2013/189/SZVP, kakor je bil spremenjen s Sklepom 2014/491/SZVP, je določen referenčni finančni znesek za prvih 12 mesecev, to je od 1. avgusta 2013 do 31. julija 2014, in za naslednje obdobje od 1. avgusta 2014 do 31. decembra 2015.
            
         
               (4)
            
            
               Usmerjevalni odbor, ustanovljen s Sklepom 2013/189/SZVP, je 25. marca 2014 sprejel dogovor, da bi morali obdobje veljavnosti sporazuma o financiranju uskladiti z letnim obračunskim obdobjem od 1. januarja do 31. decembra, da se od leta 2016 dalje zahteva le en niz računovodskih izkazov.
            
         
               (5)
            
            
               Za obdobje od 1. januarja 2016 do 31. decembra 2016 bi bilo treba torej določiti nov referenčni finančni znesek.
            
         
               (6)
            
            
               Sklep 2013/189/SZVP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Člen 16(2) Sklepa 2013/189/SZVP se nadomesti z naslednjim:
   
      „2.   Referenčni finančni znesek za kritje odhodkov EAVO v prvih 12 mesecih po sklenitvi sporazuma o financiranju iz odstavka 3 znaša 535 000 EUR.
      Referenčni finančni znesek za kritje odhodkov EAVO v obdobju od 1. avgusta 2014 do 31. decembra 2015 znaša 756 000 EUR.
      Referenčni finančni znesek za kritje odhodkov EAVO v obdobju od 1. januarja 2016 do 31. decembra 2016 znaša 630 000 EUR.
      Referenčne finančne zneske za kritje odhodkov EAVO za nadaljnja obdobja določi Svet.“
   
   Člen 2
   Ta sklep začne veljati na dan sprejetja.
   
      V Bruslju, 10. decembra 2015
      
         
            Za Svet
         
         
            Predsednik
         
         F. BAUSCH
      
   
   
      (1)  Sklep Sveta 2013/189/SZVP z dne 22. aprila 2013 o ustanovitvi Evropske akademije za varnost in obrambo (EAVO) in razveljavitvi Skupnega ukrepa 2008/550/SZVP (UL L 112, 24.4.2013, str. 22).
   
      (2)  Sklep Sveta 2014/491/SZVP z dne 22. julija 2014 o spremembi Sklepa 2013/189/SZVP o ustanovitvi Evropske akademije za varnost in obrambo (EAVO) (UL L 218, 24.7.2014, str. 6).